als_Latn dik_Latn bos_Latn
Deshmitari qe pretendon se ka pare vrasjen e ish-kryekomisarit Dritan Lamaj ne shkurt 2013 ne Tirane duket se do ta kete te veshtire te flase ne gjykaten e Krimeve te Renda ne procesin ndaj te akuzuarit Arben Frroku.
Brenda dy javeve te fundit, deshmitarit “te mbrojtur” i eshte zbuluar plotesisht dhe publikisht identiteti ndersa nje pako me eksploziv eshte vendosur ne makinen e tij. Ndaj deshmitarit jane leshuar akuza te shumta se eshte bixhozxhi dhe ka borxhe.
Gjithe keto ngjarje jane regjistruar ne një kohe qe Gjykata është ne pritje te dëshmisë ne sallën e gjyqit te personit qe pretendon se ka pare vrasjen e kryekomisar Dritan Lamajt.
Dëshmitari i mbrojtur Fatmir Vladi, emri i te cilit u be publik nga vete i akuzuari per vrasje Arben Frroku, gjate nje seance gjyqësore duket se po kalon momente me te vertete te veshtira.
Me 15 shtator atentati ndaj tij ishte llogaritur te kryhej me shperthim ne makine por fatmirësisht ai është zbuluar gjate nje kontrolli rutine te automjetit te tij. Burime nga policia bëjnë me dije se ngjarja ka ndodhur dy jave me pare, teksa Fatmir Vladi kishte çuar makinën për një servis ne rrugën “Don Bosko” ne tiranë.
Ai zbuloi rastësisht një lende te dyshimte dhe menjëherë lajmëroi policinë. Pas kontrollit, ekspertet konstatuan se poshtë makinës se tij, tip Volgsvagen me targa “AA750GT”, ishte vendosur nje sasi eksplozivi. Duket se kjo ngjarje ka bere qe Fatmir Vladi te jete i dyzuar ne paraqitjen e dëshmisë se tij ne gjyq. Ne ketë mënyrë procesi ndaj Arben Frrokut, i akuzuari i vetëm per vrasjen e kryekomisar Dritan Lamaj, ka hyre ne nje faze te re.
Kërcënimi i dëshmitarit kyç gjate kohës qe ai ishte nen mbrojtje hedh hije dyshimi per dekonspirim ne radhët e policisë dhe Prokurorisë. Frroku deklaroi se nje seance gjyqësore se kishte njohje me Vladin. Aktualisht dëshmitari vijon te jete i mbrojtur, por dëshmia e tij ende nuk është dhëne ndërsa pritet qe ajo te merret përmes videokonferences për shkaqe sigurie.
Me anë të një njoftimi ka reaguar edhe Policia e Shtetit, duke thënë se pretendimi për vendosjen e nje sasie eksplozivi ne mjetin e nje personi te marre ne mbrojtje nga policia, nuk është i vërtetë. Por në reagimin e Policisë nuk sqarohen detajet në lidhje me rastin e 15 shtatorit, çfarë u gjet në automjet dhe në pronësi të kujt është ai.
als_Latn als_Latn als_Latn als_Latn als_Latn als_Latn als_Latn als_Latn